Cuneiform Tablet Kt v/k 50 (AKT 3 73)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ ù dan-a-šur qí-bi₄-ma a-na dan-a-šur qí-bi₄-ma ta-áš-pu-ra-am um-ma a-ta-ma 45 ma-na ša DAM.GÀR na-áš-ú-ni-kum 1 né-pì-ša-am ša 10 ma-na ap-ṭur₄-ma 9 ma-na-e-šu-ma lá-ma dí-in a-lim{ki} a-na ma-lá té-er-tí-ku-nu AN.NA ù li-wi-sú áš-a-ma 4 ANŠE ša AN.NA ù iš-té-en₆ ANŠE i-a-um ša AN.NA ù 40 TÚG ŠÀ.BA 20 TÚG kà-ab-tù-tum a-na ší-tí lu-qú-tí-im ša ba-ri-ni 30 TÚG ŠÀ.BA 10 TÚG kà-áb-tù-tum dam-qú-tum mì-ma a-nim a-šur-ma-lik DUMU ir-ma-{d}IŠKUR i-ra-de₈-a-ku-nu-tí 33 ma-na KÙ.BABBAR ša DAM.GÀR ša ku-ṣí-a tù-šé-bi-lá-ni i-na dí-in a-lim{ki} ša-li-iš-tám AN.NA i-ša-ú-mu AN.NA lá i-ba-ší ša ma-at ša-pì-il₅-tim i ma-qá-tim a lu-qú-tim ša DAM.GÀR ší-ma-am a-ša-a-ma ku-ṣí-a ú-ba-lá-ku-nu-tí lu-qú-tám lu ša šé-ep PUZUR₄-a-šur lu ša šé-ep a-šur-ma-lik za-ki-a-ma dan-a-šur li-ta-al-kam KÙ.BABBAR ša ik-ri-bi₄-a ù KÙ.GI 10 GÍN i pá-nim-ma šé-bi₄-lá-nim